**Eliberați sau condamnați**

*Emilia Amariei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

adevărata libertate vine cântând

ca o pasăre fără nume care

taie cerul cu linii aurii

deschizând porțile veșniciei

fulgii rămân ca un semn pe podeaua temniței

un foșnet ca un ultim gând pământesc

apoi liniștea se plimbă prin toate odăile minții

căutând întrebarea spânzurată de

torțile uitării

În pubele zac condamnații la moarte

pe ei se plimbă viermele ce nu moare

căzuți pe maldăre de gunoaie

imploră milă Hadesului

cerul și-a închis porțile